google/wiki40b huggingface dataset:
वैश्विक इतिहास

वैश्विक इतिहास (world history) ऐतिहासिक अध्ययन का एक नया क्षेत्र है जो 1980 के दशक में एक अलग शैक्षणिक क्षेत्र के रूप में उभरा। 'वैश्विक इतिहास' से आशय वैश्विक परिप्रेक्ष्य से इतिहास की जांच करने से है। किन्तु यह तुलनात्मक इतिहास से अलग है और विश्व के इतिहास से भी अलग है। वैश्विक इतिहास उन सामान्य प्रतिमानों की तलाश में है जो सभी संस्कृतियों में उभर कर आते हैं। विश्व इतिहासकार दो प्रमुख केंद्र बिंदुओं के साथ एक विषयगत दृष्टिकोण का उपयोग करते हैं: एकीकरण (integration ; विश्व इतिहास की प्रक्रियाओं ने दुनिया के लोगों को एक साथ कैसे खींचा) और अन्तर (difference ; विश्व इतिहास के पैटर्न मानव अनुभवों की विविधता को कैसे प्रकट करते हैं)।
करनौती गाँव, बख़्तियारपुर (पटना)

आदर्श स्थल

आदर्श ग्राम करनौती में भगवान् शिव का भव्य मंदिर स्थित है|जो करनौती ग्राम के तालाब के नजदीक स्थित है|
अंतरराष्ट्रीय अध्ययन

अंतरराष्ट्रीय अध्ययन (International Studies (IS)) विश्वविद्यालयों में पढाया जाने वाला विषय है जिसमें अन्तर्राष्ट्रीय स्तर पर हाबी प्रमुख राजनीतिक, आर्थिक, सामाजिक तथा सांस्कृतिक मुद्दों का गंभीर अध्ययन किया जाता है।
नेल्सन वांग

व्यक्तिगत जीवन

वांग का जन्म कोलकाता में हुआ। वो चीनी आप्रवासी के पुत्र हैं हालांकि, उनके जन्म के कुछ दिन बाद ही उनके पिता का देहान्त हो गया और उनकी माँ ने उन्हें एक लालन-पोषण करने के लिए उपयुक्त परिवार में भेज दिया। उनके संरक्षक पिता एक महाराज का कार्य करते थे जिनसे वांग ने भोजन पकाने में अपनी रूचि जागृत की।

शुरूआती जीवन

वांग १९७४ में मुम्बई आये और उस समय उनकी जेब में मात्र ₹ २७ थे। उनकी पहली नौकरी कोलाबा में एक छोटे भोजनालय में लगी। उन्होंने इसके अतिरिक्त भी लिम्बों नृत्य सहित कुछ अन्य छोटे-मोटे कार्य किये। लिम्बो में वो बहुत ही कुशल हैं। वांग के स्वयं के अनुसार १९७५ में जब वो क्रिकेट क्लब ऑफ़ इंडिया के लिए भोजन बनाया करते थे उस समय एक ग्राहक ने उन्हें एक ऐसा व्यंजन बनाने को कहा जो भोजनसूची में नहीं है। उन्होंने भारतीय व्यंजनों में प्रयुक्त होने वाले मूल अवयव जैसे कटा हुआ लहसून, अदरक, हरी मिर्च लिया लेकिन उन्होंने गरम मसाले के स्थान पर सोया सॉस लिया और इन सभी अवयवों को चिकन और कॉर्न स्टार्च (मक्के से बना अवयव) के साथ पकाया। इसका परिणामस्वरूप वर्तमान में प्रसिद्ध चिकन मंचूरियन तैयार हो गया।

चाइना गार्डन

वांग ने १९८३ में अपने भोजनालय, चाइना गार्डन का निर्माण करने हेतु सीसीआई में अपनी नौकरी छोड़ दी। उनके भोजनालय में मुम्बई के कुलीन वर्ग में काफी प्रसिद्धि प्राप्त की और विभिन्न पुरस्कार प्राप्त करते हुये इसे "भारत के सर्वश्रेष्ठ भोजनालय" के रूप में प्रतिष्ठित किया। उन्होंने अपने पुत्र एडी के साथ दिल्ली, हैदराबाद, बंगलौर, पुणे और गोवा सहित भारत के विभिन्न स्थानों पर भोजनालय खोले। चाइना गार्डन को १९९९ में उस समय मुशिबतों का सामना करना पड़ा जब एक न्यायालय ने इमारत निर्माण क्षेत्र में तटीय विनियमन क्षेत्र अधिनियम के तहत इसे बन्द करने के आदेश दे दिये। यह मामला सुलझने में चौदह वर्ष से भी अधिक समय ल्गा। यद्यपि, चाइना गार्डन को अगस्त २००० में क्रॉसरोड मॉल में स्थानान्तरित कर दिया गया।
२६०७ ईसा पूर्व

२६०७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २६०७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
१०१५ ईसा पूर्व

१०१५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १०१५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
बंगाल का इतिहास

बंगाल के मुगल सूबेदार

सूबेदार मुग़ल शासक के द्वारा नियुक्त किया गया प्रशासनिक अधिकारी होता था जो प्रायः राजघराने से सम्बंधित होता था और वह प्रायः दिल्ली में रहता था। दीवानी (राजस्व ) सम्बन्धी कार्य मुग़ल शासक द्वारा नियुक्त किया गया दीवान देखता था जो सूबेदार कि अनुपस्थिति में प्रशासनिक कार्य भी देखता था। १७०० ई. में औरंगजेब ने मुर्शीद्कुली खां को बंगाल का दीवान नियुक्त किया गया ,जो १७०७ ई.में औरंगजेब कि मृत्यु के बाद बंगाल का पहला नबाव बना। अतः यही से बंगाल में वंशानुगत शासन कि शुरुआत हुयी जो २३ जून १७५७ ई. को समाप्त हुयी और ब्रिटिश ईस्ट इंडिया कंपनी का बंगाल पर अधिकार हुआ।
कोमोरोस

कोमोरोस हिन्द महासागर में अफ़्रीका के पूर्वी छोर पर उत्तरी मैडागास्कर और उत्तर-पूर्व मोज़ाम्बिक के बीच स्थित एक द्वीपीय देश है। यह अफ़्रीका महाद्वीप में क्षेत्रफल की दृष्टि तीसरा सबसे छोटा और जनसंख्या की दृष्टि से छठा सबसे छोटा देश है लेकिन यहाँ जनसंख्या घनत्व बहुत अधिक है। अरब जगत से सम्बन्ध रखने वाले कोमोरोस देश का नाम अरबी भाषा के शब्द क्वामार (चान्द) से निकला है। चार बड़े और अन्य छोटे द्वीपों वाला यह देश पर्यावरण की विविधता के कारण दुनिया में अलग ही स्थान रखता है।
मुद्रा - कोमोरियन फ्रैंक

इतिहास

यह ६ जुलाई, १९७५ को फ्राँस से स्वतन्त्र हुआ था।

जनसांख्यिकी

कोमोरोस की कुल जनसंख्या ७,९८,०० (२००५) है। कुल जनसंख्या घनत्व २७५ प्रति वर्ग किमी है।

भाषाएँ

कोमोरोस में तीन आधिकारिक भाषाएँ है: शिकोमोरी, अरबी और फ़्राँसीसी।

धर्म

इस्लाम धर्म यहाँ का प्रमुख धर्म है और सुन्नी मुसलमान यहाँ की कुल जनसंख्या का ९८% हैं। समूचे कोमोरोस में अरब संस्कृति समाहित है लेकिन फ्राँस से आए अप्रवासियों में ईसाई धर्म प्रमुख है जिनमें मुख्यतः रोमन कैथलिक हैं।

स्वास्थ्य

यहाँ प्रति १,००,००० व्यक्तियों पर १५ चिकित्सक हैं। प्रजनन दर २००४ में ४.७ प्रति वयस्क महिला थी। जन्म के समय जीवन प्रत्याशा महिलाओं के लिए ६७ वर्ष और पुरुषों के लिए ६२ वर्ष है।
ट्रांस काराकोरम ट्रैक्ट

काराकोरम-पार क्षेत्र (अंग्रेज़ी: Trans-Karakoram Tract, ट्रांस काराकोरम ट्रैक्ट) या शक्सगाम वादी एक लगभग ५,८०० वर्ग किमी का इलाक़ा है जो कश्मीर के उत्तरी काराकोरम पर्वतों में शक्सगाम नदी के दोनों ओर फैला हुआ है। यह भारत के जम्मू और कश्मीर राज्य का हिस्सा हुआ करता था जिसे १९४८ में पाकिस्तान ने अपने नियंत्रण में ले लिया। १९६३ में एक सीमा समझौते के अंतर्गत पाकिस्तान ने इस क्षेत्र को चीन को भेंट कर दिया। पाकिस्तान की दलील थी कि इस से पाकिस्तान और चीन के बीच में मित्रता बन जाएगी और उनका कहना था की ऐतिहासिक रूप से इस इलाक़े में कभी अंतरराष्ट्रीय सीमा निर्धारित थी ही नहीं इसलिए इस ज़मीन को चीन के हवाले करने से पाकिस्तान का कोई नुक़सान नहीं हुआ। भारत इस बात का पुरज़ोर खंडन करता है और शक्सगाम को अपनी भूमि का अंग बताता है। उसके अनुसार यह पुरा क्षेत्र भारतीय जम्मू एवं कश्मीर राज्य का अभिन्न भाग है।
पांडेय बेचन शर्मा 'उग्र'

पांडेय बेचन शर्मा "उग्र" (१९०० - १९६७) हिन्दी के साहित्यकार एवं पत्रकार थे।
का जन्म उत्तर प्रदेश के मिर्जापुर जनपद के अंतर्गत चुनार नामक कसबे में 1900 ई. को हुआ था। इनके पिता का नाम वैद्यनाथ पांडेय था। ये सरयूपारीण ब्राह्मण थे। ये अत्यंत अभावग्रस्त परिवार में उत्पन्न हुए थे। अत: पाठशालीय शिक्षा भी इन्हें व्यवस्थित रूप से नहीं मिल सकी। अभाव के कारण इन्हें बचपन में राम-लीला में काम करना पड़ा था। ये अभिनय कला में बड़े कुशल थे। बाद में काशी के सेंट्रल हिंदू स्कूल से आठवीं कक्षा तक शिक्षा पाई, फिर पढाई का क्रम टूट गया। साहित्य के प्रति इनका प्रगाढ़ प्रेम लाला भगवानदीन के सामीप्य में आने पर हुआ। इन्होंने साहित्य के विभिन्न अंगों का गंभीर अध्ययन किया। प्रतिभा इनमें ईश्वरप्रदत्त थी। ये बचपन से ही काव्यरचना करने लगे थे। अपनी किशोर वय में ही इन्होंने प्रियप्रवास की शैली में "ध्रुवचरित्" नामक प्रबंध काव्य की रचना कर डाली थी।
मौलिक साहित्य की सर्जना में ये आजीवन लगे रहे। इन्होंने काव्य, कहानी, नाटक, उपन्यास आदि क्षेत्रों में समान अधिकार के साथ श्रेष्ठ कृतियाँ प्रस्तुत की। पत्रकारिता के क्षेत्र में भी उग्र जी ने सच्चे पत्रकार का आदर्श प्रस्तुत किया। वे असत्य से कभी नहीं डरे, उन्होंने सत्य का सदैव स्वागत किया, भले ही इसके लिए उनहें कष्ट झेलने पड़े। पहले काशी के दैनिक "आज" में "ऊटपटाँग" शीर्षक से व्यंग्यात्मक लेख लिखा करते थे और अपना नाम रखा था "अष्टावक्र"। फिर "भूत" नामक हास्य-व्यंग्य-प्रधान पत्र निकाला। गोरखपुर से प्रकाशित होनेवाले "स्वदेश" पत्र के "दशहरा" अंक का संपादन इन्होंने ही किया था। तदनंतर कलकत्ता से प्रकाशित होनेवाले "मतवाला" पत्र में काम किया। "मतवाला" ने ही इन्हें पूर्ण रूप से साहित्यिक बना दिया। फरवरी, सन् 1938 ई. में इन्होंने काशी से "उग्र" नामक साप्ताहिक पत्र निकाला। इसके कुल सात अंक ही प्रकाशित हुए, फिर यह बंद हो गया। इंदौर से निकलनेवाली "वीणा" नामक मासिक पत्रिका में इन्होंने सहायक संपादक का काम भी कुछ दिनों तक किया था। वहाँ से हटने पर "विक्रम" नामक मासिक पत्र इन्होंने पं॰ सूर्यनारायण व्यास के सहयोग से निकाला। पाँच अंक प्रकाशित होने के बाद ये उससे भी अलग हो गए। इसी प्रकार इन्होंने "संग्राम", "हिंदी पंच" आदि कई अन्य पत्रों का संपादन किया। किंतु अपने उग्र स्वभाव के कारण कहीं भी अधिक दिनों तक ये टिक न सके। इसमें संदेह नहीं, उग्र जी सफल पत्रकार थे। ये सामाजिक विषमताओं से आजीवन संघर्ष करते रहे। ये विशुद्ध साहित्यजीवी थे और साहित्य के लिए ही जीते रहे। सन. 1967 में दिल्ली में इनका देहावसान हो गया।
खत्म हो गए सारे पैसे

कृष्ण शलभ द्वारा रचित प्रसिद्ध बाल कविता।
ग्रेगोरी पेरेल्मान

ग्रिगोरी पेरेल्मान (रूसी: Григо́рий Я́ковлевич Перельма́н, जन्म: १३ जून १९६६) एक रूसी गणितज्ञ हैं जिन्होंने २००२-२००३ में प्वाइनकरे अनुमान को सिद्ध किया था। इसके लिए उन्हें फील्ड्स पदक और सहस्राब्दी पुरस्कार से सम्मानित किया गया था लेकिन उन्होंने इन पुरस्कारों को स्वीकार नहीं किया।

जन्म

पेरेल्मान का जन्म १३ जून १९६६ को लेनिनग्राद, सोवियत संघ में हुआ था। उनकी माँ लुडमीला एक गणितज्ञ थी और पिता याकौव एक इंजीनियर था।

बचपन और शिक्षा

जब पेरेल्मान दस साल का था उनकी गणितीय प्रतिभा स्पष्ट हो गया और उनकी माँ उन्हें स्कूल के बाद सर्गेई रुक्शिन का गणित प्रशिक्षण कार्यक्रम में नामांकित किया। फिर पेरेल्मान का गणित शिक्षा लेनिनग्राद सेकेंडरी स्कूल में चालू हुआ। इस स्कूल में पेरेल्मान व्यायाम शिक्षा के अलावा हर विषय में श्रेष्ट थे। १९८२ में उन्हें अंतरराष्ट्रीय गणितीय ओलंपियाड में पूर्ण गणना के साथ स्वर्ण पदक मिला। फिर वह लेनिनग्राद स्टेट विश्वविद्यालय में दाखिला लिया और वही विश्वविद्यालय से १९९० में पीएचडी पूरी की।

सोल अनुमान का प्रमाण

१९९४ में पेरेल्मान सोल अनुमान साबित किया।

प्वाइनकरे अनुमान का प्रमाण

२००२-२००३ में पेरेल्मान अपना en:Thurston's Geometrization Conjecture  का प्रमाण arxiv.org  वेबसाइट में प्रकाशित किया। प्वाइनकरे अनुमान Thurston's Geometrization Conjecture का एक परिणाम है। इसके लिए उन्हें २००६ में फील्ड्स पदक से सम्मानित किया गया लेकिन उन्होंने उसे स्वीकार नहीं किया। प्वाइनकरे अनुमान एक सहस्राब्दी पुरस्कार समस्या था और इसे साबित करने के लिए पेरेल्मान को २०१० में सहस्राब्दी पुरस्कार (दस लाख अमेरिकी डॉलर) भी सम्मानित किया गया था लेकिन उन्होंने इसे भी स्वीकार नहीं किया। उसने कहा कि उसे पैसे और प्रसिद्धि में दिलचस्पी नहीं है।

मीडिया

पत्रकार माशा गेस्सेन २००९ में पेरेल्मान के बारे में एक पुस्तक प्रकाशित किया जिसका नाम है परफेक्ट रिगर : अ जीनियस ऐन्ड द मैथेमैटिकल ब्रेकथ्रू ऑफ द सेन्चूरी।
गुप्त प्रारक्षित निधियां

ऐसी निधि जिसका हमारे लेखा पुस्तकों से खुलासा नहीं किया है, तो उसे आरक्षित गुप्त रिजर्व बुलाया जाएगा | ये भंडार आसानी से रचनात्मक लेखांकन तकनीक का उपयोग करके बनाया जा सकता है. सिर्फ कम लाभ दिखा कर या संपत्ति का कम मूल्य दिखाकर या वास्तविक से देनदारियों के उच्च मूल्य दिखा कर, हम इस तरह के गुप्त भंडार बना सकते हैं। गुप्त निधियों को बनाना गैरकानूनी होता है
माहिम की खाड़ी

माही की खाड़ी एक बड़ी खाड़ी है, जो मुंबई में स्थित है। यह अरब सागर का भाग है। इसके दक्िणी छोर पर वर्ली एवं उत्तरी छोर पर बांदरा है, एवं बीच के तट पर माहिम है। इस खाड़ी का नाम आरंभिक १९वीं शताब्दी में जोड़े गए माहिम एवं साल्सेट द्वीप के नाम पर है। मीठी नदी माहिम में खाड़ी में गिरती है, व नगर एवं उपनगर की सीमा बनाती है।
राधा रीजेंट होटेल

राधा रीजेंट होटेल जिससे पूर्व मे राधा पार्क इन् के नाम से जाना जाता था यह चेन्नई के अरूमबक्कम स्थित एक फाइव स्टार होटेल है। यह सरोवर होटेल्स एवं रिज़ॉर्ट्स समूह का दूसरा होटल इनर रिंग रोड पर खुलने वाला पहला स्टार होटेल है। इसी होटेल मे "जेफ्री" ने अपना पहला पब चेन्नई मे 2001 मे खोला था।

होटल की विशेषतायें

1997 मे खोले गये इस होटेल मे कुल 91 कमरे है जिसमे 62 सुपीरियर कमरे, 23 एग्ज़िक्युटिव कमरे एवं 6 सुइट हैं। इस होटेल की सबसे बड़ी विशेषता यहा के रेस्टोरेंट्स हैं जिसमे हर तरीके के व्यंजन परोसे जाते है। ये सारे रेस्टोरेंट्स विश्व के किसी भी रेस्टोरेंट्स को चुनौती पेश कर सकते है।
इस होटेल के रेस्टोरेंट्स मे लॉबी कॅफ एक मल्टीकुज़ीने (बहु व्यंजन) रेस्टोरेंट भी है जो 1997 मे कॅफ के नाम से खोला गया था। द ऑरियेंट ब्लॉसम जो 2004 मे यहा पर खोला गया था यह काफ़ी प्रसिद्ध होटेल हैं जो पूर्व के लज़ीज़ खानो के लिए प्रसिद्ध है। जेफ्री पब एवं ऑरा (एक लाउंज बार ) यहा के प्रसिद्ध आकर्षण है।
यहा पर कुल 6 बॅंक्वेट हाल है जो कुल 6500 वर्ग फ़ीट क्षेत्र मे फैले हुए है। इस होटल ने 2013 मे गार्डेन बॅंक्वेट लॉन भी शुरू किया था। बौगणविइले के नाम से प्रसिद्ध इस बॅंक्वेट हाल का क्षेत्रफल 20000 वर्ग फ़ीट हैं एवं यहा पर कुल 3000 अतिथियों के बैठने की व्यवस्था है।
इस होटल की आंतरिक साज़ सज्जा भी काफ़ी आकर्षक हैं जो रमणन जे के द्वारा 1997 मे की गयी थी। इसकी वास्तु सज्जा आपके मन को एक ही नज़र मे मोह लेगी। इसके अलावा 2004 मे स्थापित ऑरियेंट ब्लॉसम की इंटीरियर डिज़ाइनिंग प्रकाश मांकड़ एवं असोसीयेट्स के द्वारा की गयी थी।
इस होटेल समूह (राधा रीजेंट समूह) के दो अन्य थ्री स्टार होटेल भी बंगलोरे मे खोला गया था। जिसमे एक राधा होमेटेल भी था जो 2005 वाइटफील्ड मे खोला गया एवं दूसरा होटेल 2008 मे एलेक्ट्रॉनिक सिटी मे खोला गया था। राधा होमेटेल सरोवर होटेल एवं रिज़ॉर्ट्स के द्वारा पहला होमेटेल ब्रांड था।

पुरस्कार

2004 में वर्ष के सरोवर पार्क प्लाजा होटल,सरोवर होटल्स एंड रिसॉर्ट्स द्वारा प्रस्तुत
कुशक बकुला रिनपोछे

कुशक बकुला रिनपोछे को उनके अनुयायी अमिताभ बुद्ध के अवतार मानते हैं। वे बुद्ध के १६ शिष्यों (१६ अर्हत) में से एक थे।
कोठागुडम

भूगोल

कोठागुडम तेलंगाना के पूर्वोत्तरी भाग में स्थित है और पड़ोस के छत्तीसगढ़ राज्य की सीमा से लगभग 120 किमी की दूरी पर है। यह समुद्रतल से 89 मीटर (295 फ़ुट) की ऊँचाई पर है। गरमियों में शहर का तापमान 48°से तक और सर्दियों में न्यूनतम तापमान 10°से तक पहुँच जाता है।
जस्टिन विल्सन

जस्टिन विल्सन, (जन्म १८ अगस्त १९८७) अमेरिका के प्रसिद्ध बेसबॉल खिलाड़ी है। दिसंबर २०१४ की स्थिति के अनुसार वह न्यूयॉर्क यांकीज़ की टीम के लिए खेल रहे हैं।
टैट्रा क्लोरो ईथेन

कार्बन टैट्रा क्लोराइड सी टी सी CCl4 रंगहीन, वाष्पशीळ, विशेष गंधवाला द्रव्य जल में प्रायः अविलेय, किन्तु इथेनॉल तथा बेंजीन में मिश्रणीय, क्व.७६.८° से. मीथेन में क्लोरीनीकरण द्वारा प्राप्त मोमों तथा रबर का मुख्य विलायक नमी के संपर्क में आने पर फासजीन तथा हाइड्रोजन क्लोराइड में विघटित होने से इसका अवयव खतरनाक
जेराल्ड नेल्सन

जेराल्ड एंटोन नेल्सन (४ जून, १९१६ - ३ जुलाई, २००५) विस्कॉन्सिन के एक अमेरिकी राजनेता और पर्यावरणविद् थे, जिन्होंने संयुक्त राज्य के सीनेटर और गवर्नर के रूप में कार्य किया। वह पृथ्वी दिवस के संस्थापक थे, जिन्होंने पर्यावरण सक्रियता की एक नई लहर शुरू की थी।
२२६६ ईसा पूर्व

२२६६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २२६६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
एसिडिटी

एसिडिटी को चिकित्सकीय भाषा में गैस्ट्रोइसोफेजियल रिफलक्स डिजीज (GERD) के नाम से जाना जाता है। आयुर्वेद में इसे  अम्ल पित्त  कहते हैं। आमाशय के भित्ति में उपस्थित जठर ग्रंथियों के द्वारा hydrochloric acid, एक प्रोटीन पाचक पेप्सीन तथा श्लेष्मा का स्रावण होता है।

कारण

आधुनिक विज्ञान के अनुसार आमाशय में पाचन क्रिया के लिए हाइड्रोक्लोरिक अम्ल तथा पेप्सिन का स्रवण होता है। सामान्य तौर पर यह अम्ल तथा पेप्सिन आमाशय में ही रहता है तथा भोजन नली के सम्पर्क में नहीं आता है। आमाशय तथा भोजन नली के जोड पर विशेष प्रकार की मांसपेशियां होती है जो अपनी संकुचनशीलता से आमाशय एवं आहार नली का रास्ता बंद रखती है तथा कुछ खाते-पीते ही खुलती है। जब इनमें कोई विकृति आ जाती है तो कई बार अपने आप खुल जाती है और एसिड तथा पेप्सिन भोजन नली में आ जाता है। जब ऐसा बार-बार होता है तो आहार नली में सूजन तथा घाव हो जाते हैं।

लक्षण

एसिडिटी का प्रमुख लक्षण है रोगी के सीने या छाती में जलन। अनेक बार एसिडिटी की वजह से सीने में दर्द भी रहता है, मुंह में खट्टा पानी आता है। जब यह तकलीफ बार-बार होती है तो गंभीर समस्या का रूप धारण कर लेती है। एसिडिटी के कारण कई बार रोगी ऐसा महसूस करता है जैसे भोजन उसके गले में आ रहा है या कई बार डकार के साथ खाना मुँह में आ जाता है। रात्रि में सोते समय इस तरह की शिकायत ज्यादा होती है। कई बार एसिड भोजन नली से सांस की नली में भी पहुंच जाता है, जिससे मरीज को दमा या खांसी की तकलीफ भी हो सकती है। कभी-कभी मुंह में खट्टे पानी के साथ खून भी आ सकता है।

जटिलताएं

दोनों प्रकार के अल्सर की तीव्रता बढने पर रोगी को खून की उल्टियां हो सकती है। लम्बे समय तक अल्सर रहने से आमाशय में जाने वाला रास्ता सिकुड जाता है जिससे रोगी को तीव्र वमन होते है। कभी अल्सर फूट भी सकता है जिससे पूरे पेट में संक्रमण हो जाता है तथा पेट में तेज दर्द रहता है। लम्बे समय तक अल्सर रहने से केंसर होने का खतरा हो सकता है। इसके साथ ही आयुर्वेदिक नुस्खे से भी एसिडिटी का इलाज किया जा सकता हैं।

निदान (डायग्नोसिस)

इस रोग में बेरियम एक्स-रे, एण्डोस्कोपी, सोनोग्राफी के जरिये रोग की जटिलता का पता लगाकर उपचार शुरू किया जा सकता है। साथ ही एसिडिटी के तत्काल समाधान के रूप में क्षार युक्त पदार्थों का सीमित सेवन भी लाभकारी रहता है
कोराज़ोन एक्विनो

कोराज़ोन एक्विनो

कोराज़ोन एक्विनो फिलीपींस के 11h अध्यक्ष थे। वह पहली महिला अध्यक्ष थीं।
कोराज़ोन एक्विनो का जन्म 25 जनवरी, 1 9 33 को हुआ था। अगस्त 2009 में उनका निधन हो गया।
परिवार

कोराज़ोन एक्विनो की मां का नाम डेमेत्रियस कोजुंग्को था उनके पिता का नाम जोस कोजूंग्को था वह पिता एक कांग्रेसी थे और उनकी मां एक फार्मासिस्ट थी। उसके पास 2 भाई और 3 बहनें थीं। उसके भाइयों के नाम पेड्रो और जोस जूनियर थे। उसकी बहनों के नाम थे जोसफिन, टेरेसिटा और मारिया पाज़।
उनके पति का नाम बेनिगोओ "निनॉय" एक्विरो जूनियर था, उन्होंने 11 अक्टूबर, 1 9 54 को उनके साथ विवाह किया। उनका मैट्रो मनीला के पासे शहर में विवाह हुआ। बेनिगो और कोराज़ोन के पांच बच्चे थे उनके चार बेटियां और एक बेटा था बेटियों के नाम मारिया ऐलेना ("बॉली"), अरोड़ा ("पिंकी"), विक्टोरिया एलिसा ("विले"), और क्रिस्टिना बर्नैडेट ("क्रिस") थीं। उनके बेटे का नाम बेनिगोओ शिमोन III था ("नोयनॉय)
बेनिनगो साइमन III भी फिलीपींस के राष्ट्रपति बन गए वह 2010 से 2016 तक 6 साल के लिए अध्यक्ष थे।
शिक्षा
कोराज़ोन एक्विनो ने प्राथमिक विद्यालय के लिए सेंट स्कॉलैस्तिका के कॉलेज में भाग लिया। स्कूल मनीला में है मनीला फिलीपींस की कैपिटल है वह सेंट स्कोलैस्टिका कॉलेज में वैलेिक्टिक्तोरियन थीं।
वह हाई स्कूल के लिए एसेम्प्शन कॉन्वेंट गए थे। स्कूल मेटा मनीला के मकाती शहर में है।
उसके बाद उसका परिवार संयुक्त राज्य अमेरिका में चले गए। संयुक्त राज्य अमेरिका में वह रैवेनहिल अकादमी के पास गई रेवेनहिल अकादमी पेंसिल्वेनिया में फिलाडेल्फिया में है उसने नॉर्ट डेम कॉन्वेंट स्कूल में हाई स्कूल समाप्त किया स्कूल न्यूयॉर्क शहर में न्यूयॉर्क शहर में मैनहट्टन में है। वह 1 9 4 9 में स्कूल खत्म कर चुकी थी। वह न्यू यॉर्क शहर में ब्रोंक्स में माउंट सेंट विन्सेंट के कॉलेज में गई थी। उन्होंने फ्रेंच और गणित का अध्ययन किया। उन्होंने 1 9 53 में कॉलेज खत्म कर दिया
कॉलेज के बाद कॉर्ज़न एक्विनो फिलीपींस में घर वापस चला गया उसने 1 9 53 में लॉ स्कूल शुरू की। कानून स्कूल का नाम सुदूर पूर्वी विश्वविद्यालय था स्कूल मोरेता में है उसने कानून स्कूल खत्म नहीं किया। जब उसने शादी कर ली तो उसने स्कूल में भागना बंद कर दिया।
राजनीति
कोराज़ोन एक्विनो एक गृहिणी थीं उसका पति एक राजनीतिज्ञ था वह फिलीपींस के राष्ट्रपति का विरोध था कोराज़ोन और उनका परिवार 1 9 80 में संयुक्त राज्य अमेरिका में सुरक्षा के लिए चले गए। 1 9 83 में उनके पति फिलीपींस वापस लौट आए। जब वह वापस लौट आया, तो उसे मार दिया गया।
उसके पति के मृत्यु के बाद कोराज़न एक राजनीतिज्ञ बन गए वह 1986 में राष्ट्रपति बने। वह लोकतंत्र की वापसी के साथ फिलीपींस में पहला राष्ट्रपति था।
टीना आहूजा

टीना आहूजा एक भारतीय अभिनेत्री हैं जों बॉलीवुड फिल्मो में काम करती हैं। वह अरुण कुमार आहूजा व निर्मला आहूजा की पोती हैं व रागिनी खन्ना, कृष्णा अभिषेक, और अमित खन्ना की चचेरी बहन हैं। अपनी स्कूली शिक्षा पूरी करने के बाद उन्होंने लन्दन स्कूल और किशोर नमित कपूर इंस्टीटूट से फैशन डिजाइनिंग का कोर्स किया। 
आहूजा ने अपने करियर की शुरुआत "सेकंड हैण्ड हस्बैंड" से की थी जों की ३ जुलाई,२०१५ को रिलीज़ हुई थी। 
उन्हें सातवें वार्षिक भारतीय नेतृत्व सम्मेलन और भारतीय मामलों के व्यापार नेतृत्व पुरस्कार २०१६ में "सर्वश्रेष्ठ न्यू फेस ऑफ द ईयर" चुना गया था।
बाहुपुरा

इतिहास

प्राचीन कहावत के अनुसार, बाहुपुरा गाँव का नामकरण एक ब्रिटिश सर्वेक्षक द्वारा किया गया था | एक बार ब्रिटिश सर्वेक्षक गाँव में आकर रूके थे | उस समय एक “बहु” (दुल्हन) ने ब्रिटिश सर्वेक्षक को दूब घास के साग से धान की रोटी बनाकर खिलायी | ब्रिटिश सार्वेयर को खाना बहुत स्वादिष्ट लगा | जिससे प्रभावित होकर सर्वेक्षक ने गाँव का नाम “बहुपुरा” रख दिया │ कुछ समय के बाद “बहुपुरा” से गाँव का नाम “बाहुपुरा” हो गया |
बाहुपुरा गाँव में धीमान (Dhiman) समाज का एक बहुत बड़ा सामाजिक सम्मेलन दिनांक 28/29 मई 1938 को आयोजित किया गया था | इस सम्मेलन में पूरे देश से धीमान समाज के लोगों ने भाग लिया था | सम्मेलन का मुख्य उद्देश्य समाज द्वारा भारत के स्वतंत्रता आन्दोलन में भाग लेना था | यह सम्मेलन गाँव के पास ”पौधा बाग” नामक आम के बाग में हुआ था, जो कि गाँव के पश्चिम मे स्थित था | यहाँ पर आजकल नहर का संचालन हो रहा है |

भूगोल

बाहुपुरा गाँव 29.47649°N 78.28874°E पर स्थित है| इसकी समुद्र तल से औसत ऊँचाई 242 मीटर (794 फीट) है|. बाहुपुरा गाँव किरतपुर शहर से 8 किलोमीटर (26,000 फीट) पूर्व में, तथा नगीना शहर से 17 किलोमीटर (56,000 फीट) पश्चिम मे स्थित है| बाहुपुरा गाँव ज़िला मुख्यालय बिजनौर से 24 किलोमीटर दूर है|
बाहुपुरा गाँव के आसपास के ग्राम क्रमश: बरमज़ीतपुर चन्दा, आलमपुर, सिसौना, पाड़ला, एवं इस्सेपुर है |

यातायात

बाहुपुरा गाँव से सबसे नजदीक रेलवे स्टेशन बसी किरतपुर रेलवे स्टेशन है Ӏ यहाँ से सबसे नजदीक हवाई अड्डा देहरादून जौली ग्रांट हवाई अड्डा हैं, जोकि लगभग 125 किलोमीटर दूरी पर है | अंतरराष्ट्रीय हवाई अड्डा नई दिल्ली में हैं जोकि लगभग 200 किलोमीटर दूरी पर है | यहाँ से शहर के लिए कोई सीधी बस सेवा उपलब्ध नही है Ӏ ग्रामवासियों को शहर जाने के लिए लगभग 1.5 किलोमीटर पैदल चलकर आलमपुर बस स्टैंड़ से बस लेनी होती है Ӏ
बाहुपुरा गाँव में ग्राम प्रधान द्वारा कुछ हिस्सों में पक्की सड़क का निर्माण करा दिया गया हैं | कुछ हिस्सों में पक्की सड़क का निर्माण कराना अभी बाकी है |

शिक्षा

गाँव में शिक्षा के नाम पर केवल एक प्राथमिक विद्यालय है Ӏ उच्च शिक्षा के लिए बच्चों को गाँव से काफी दूर किरतपुर, बिजनौर, अथवा नजीबाबाद जाना पड़ता है Ӏ
गाँव में उच्च शिक्षा के लिए विद्यालय ना होने के कारण बच्चे उच्च शिक्षा प्राप्त नही कर पाते है।

व्यक्तित्व

दयाराम सिंह भामड़ा (सामाजिक कार्यकर्ता), गाँव के पूर्व ग्राम प्रधान क्रमश: इन्दर सिंह, सुखराम सिंह, हरिओम एवं वर्तमान में श्रीमती सोमवति ग्राम प्रधान है।
नॉर्थवेस्ट टेरीटरीज़

शब्द व्युतपत्ति

यह नाम ब्रिटिश सरकार द्वारा उपनिवेशकाल में रुपर्ट्स लैंड के संदर्भ में उसकी स्थिति दर्शाने के लिये अपनाया गया था। ईनुक्तितुत में उत्तरपश्चिम प्रदेश को ᓄᓇᑦᓯᐊᖅ (Nunatsiaq), "खूबसूरत जमीन" के नाम से जाना जाता था।
नुनावुत के अलग होने के बाद उत्तरपश्चिम प्रदेश का नाम बदल कर पुरानी ऐबओरिजनल भाषा में रखने के लिये बातचीत शुरु हुई। पहले के नेता स्टीफन काक्फ्वी के एक प्रस्ताव डेनेडेह "Denendeh" था जिसका अर्थ ऐथाबैस्कन भाषा में "हमारी जमीन" है। 
हालांकि जनमत संग्रह में पुराने नाम नॉर्थवेस्ट टेरीटरीज़ रखे रहने पर सहमति बनी। पूर्व में स्थित नुनावुत के अल्गाव के बाद यह नाम और ज्यादा प्रासंगिक हो गया।

भूगोल

उत्तरी कनाडा में स्थित इस प्रदेश की सीमा कनाडा के दो अन्य उत्तरी प्रदेशों से लगती है। पूर्व में नुनावुत, पश्चिम में युकॉन व दक्षिण में ब्रिटिश कोलम्बिया, अल्बर्टा और सैस्कैचवैन इसका क्षेत्रफल 1,183,085 कि॰मी² (1.273462×10¹³ वर्ग फुट) है।
इसकी भौगोलिक विशेषताओं में कनाडा की सबसे विशालकाय झील ग्रेट बीयर झील  और उत्तरी अमेरिका का सबसे गहरा जलाशय 614 मी॰ (2,014 फीट) ग्रेट स्लेव झील प्रमुख हैं। इसमें मैकेन्ज़ी नदी और नाहानी राष्ट्रीय अभयारण्य की घाटियाँ भी हैं जो कि कनाडा के राष्ट्रीय उद्यान और यूनेस्को का विश्व विरासत स्थल है। कनाडियाई आर्कटिक द्वीपसमूह में स्थित बैंक्स द्वीप, बॉर्डेन द्वीप, प्रैंस पैट्रिक द्वीप और विक्टोरिया द्वीप के कुछ हिस्से इसकी सीमाओं में आते हैं। यहाँ का सबसे ऊंचा स्थल निर्वाना पर्वत है जो युकॉन की सीमा के पास 2,773 मी॰ (9,098 फीट) की ऊँचाई पर स्थित है।
जवाद हुसैन

जवाद हुसैन एक राजनीतिज्ञ है पाकिस्तान के राष्ट्रीय विधानसभा में | वह NA-39 निर्वाचन क्षेत्र का प्रतिनिधित्व करता है संघीय शासित कबायली इलाका के लिए |
वाशिगंटन नेशनल्स

वाशिगंटन नेशनल्स, एक प्रसिद्ध बेसबॉल टीम है, जो वॉशिंगटन डी॰ सी॰ में आधारित है। वे मेजर लीग बेसबॉल में खेलते हैं।
फिनाइल समूह

फिनाइल समूह बेंजीन में उपस्थित C6H5 समूह
पालि (शरीर)

पालि या लोब (lobe) शरीर में किसी नरम अंग (जैसे कि हृदय, गुर्दा, जिगर) के ऐसे अलग दिखने वाले छोटे भाग को कहते हैं जो उस अंग से जुड़ा हो लेकिन स्पष्ट रूप से एक अलग अस्तित्व रखता हो। आमतौर पर लोब ऐसी खण्डों को कहते हैं जो बिना सूक्ष्मबीन (माइक्रोस्कोप) के देखे जा सकें। अगर लोब इतना छोटा हो कि उसे देखने के लिए सूक्ष्मबीन कि ज़रुरत हो तो उसे अक्सर 'लोबिका' (lobule, लोब्यूल) कहा जाता है।